Virallinen lehti nro C 223 , 17/07/1998 s. 0073



KIRJALLINEN KYSYMYS E-4221/97 komissiolle esittäjä(t): Karin Jöns (PSE) (21. tammikuuta 1998) Aihe: Julkisten hankintasopimusten myöntämisen kytkeminen yritysten velvollisuuteen toteuttaa toimenpiteitä, joilla taataan miesten ja naisten tasa-arvoinen kohtelu 1. Voiko komissio mainita sellaisia eurooppalaisia säädöksiä, jotka voivat estää sen, että julkisen hankintasopimuksen myöntäminen kytketään sopimuksen saajaa koskevaan velvoitteeseen, jonka mukaan hänen on toteutettava tiettyjä miesten ja naisten tasa-arvoon liittyviä toimenpiteitä yrityksessään, jos näille yrityksille annetaan mahdollisuus valita tietystä toimenpidejoukosta vapaasti vähintään tietty määrä erilaisia toimenpiteitä sen sukupuolen edustajien tilanteen parantamiseksi, joita yrityksessä on vähemmän? (Edellä mainittuun toimenpidejoukkoon kuuluisi esim. lisä- ja jatkokoulutusmahdollisuudet, aliedustetun sukupuolen edustajien uralla etenemisen tukeminen silloin, kun molempien sukupuolien edustajat ovat yhtä päteviä, koulutuspaikkojen lisääminen, aliedustetun sukupuolen edustajien ottaminen yrityksen palvelukseen menestyksekkäästi loppuun suoritetun koulutuksen jälkeen, yritysten tarjoamat lastenhoitomahdollisuudet, mahdollisuus tehdä osa-aikatyötä myös johtotasolla, jne.) 2. Siinä tapauksessa, että komission mielestä on olemassa sellaisia eurooppalaisia säädöksiä, jotka estävät edellä mainitun kaltaisen kytkennän voimassa olevissa oikeudellisissa kehyksissä, onko komissio sitä mieltä, että Amsterdamissa muutetun sopimuksen ja erityisesti sen uuden 141 artiklan (ent. 119 artikla) voimaan astumisesta lähtien on tarvetta tällaisten eurooppalaisten säädösten uudelleentarkasteluun? 3. Aikooko komissio ryhtyä tarvittaviin toimenpiteisiin uuden sopimuksen voimaantulon jälkeen? Komission jäsenen Pádraig Flynnin komission puolesta antama vastaus (9. maaliskuuta 1998) Julkisista hankinnoista annetut direktiivit ((Neuvoston direktiivi 93/36/ETY, annettu 14 päivänä kesäkuuta 1993, julkisia tavaranhankintoja koskevien sopimusten tekomenettelyjen yhteensovittamisesta, EYVL L 199, 9.8.1993. Neuvoston direktiivi 93/37/ETY, annettu 14 päivänä kesäkuuta 1993, julkisia rakennusurakoita koskevien sopimusten tekomenettelyjen yhteensovittamista, EYVL L 199, 9.8.1993. Neuvoston direktiivi 93/38/ETY, annettu 14 päivänä kesäkuuta 1993, vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta, EYVL L 199, 9.8.1993. Neuvoston direktiivi 92/50/ETY, annettu 18 päivänä kesäkuuta 1992, julkisia palveluhankintoja koskevien sopimusten tekomenettelyjen yhteensovittamisesta, EYVL L 209, 24.7.1992. Neuvoston direktiivi 89/665/ETY, annettu 21 päivänä joulukuuta 1989, julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta, EYVL L 395, 30.12.1989. Neuvoston direktiivi 90/531/ETY, annettu 17. syyskuuta 1990, vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyistä, EYVL L 297, 29.10.1990. Neuvoston direktiivi 93/38/ETY, annettu 14 päivänä kesäkuuta 1993, vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta, EYVL L 199, 9.8.1993. Neuvoston direktiivi 92/13/ETY, annettu 25 päivänä helmikuuta 1992, vesi- ja energiahuollon, liikenteen ja teletoiminnan alalla toimivien yksiköiden hankintamenettelyjä koskevien yhteisön sääntöjen soveltamiseen liittyvien lakien, asetusten ja hallinnollisten määräysten yhteensovittamisesta, EYVL L 76, 23.3.1992. )) eivät sisällä erityisiä säännöksiä sukupuolten välisestä tasa-arvosta. Vuonna 1996 komissio julkaisi vihreän kirjan julkisista hankinnoista, ((KOM (96) 583 lopullinen. )) jossa esitellään tähän asiaan liittyvää yhteisön lainsäädäntöä yksityiskohtaisesti. Vihreästä kirjasta käy ilmi, että direktiivit eivät estä naisia suosivia positiivisia toimenpiteitä, mutta eivät kannustakaan niihin ryhtymistä. Vihreän kirjan herättämän keskustelun perusteella komissio tutkii parhaillaan, olisiko tällaisia toimenpiteitä otettava käyttöön julkisissa hankinnoissa laajemmassa määrin.